3. การประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

สายธุรกิจชำแหละและแปรรูปเนื้อไก่

สายธุรกิจชำแหละไก่และแปรรูปเนื้อไก่ดำเนินการโดยบริษัท จีเอฟพีที จำกัด (มหาชน)
ซึ่งเป็นบริษัทแม่ของกลุ่ม ผลิตภัณฑ์ของบริษัท คือ ชิ้นส่วนไก่สดและไก่สุก
รวมทั้งผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 78
และร้อยละ 22 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

  1) ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ
ซึ่งบริษัทมีความได้เปรียบเนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่
ชำแหละไก่ และแปรรูปสินค้า ทำให้บริษัทสามารถควบคุมคุณภาพของผลิตภัณฑ์
รวมทั้งควบคุมต้นทุนการผลิตของบริษัทได้อีกด้วย

  2) ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง และมีศักยภาพเพียงพอ
ที่จะแข่งขันกับประเทศคู่แข่งได้ แต่ในปี 2550
ประเทศไทยยังคงมีการเกิดแพร่ระบาดของโรคไข้หวัดนก
ทำให้ผู้ส่งออกไม่สามารถส่งออกเนื้อไก่สดแช่แข็งไปยังต่างประเทศได้
แต่ยังคงสามารถส่งออกได้เฉพาะเนื้อไก่สุก

นอกจากนี้ บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 3 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36(1), 36(2) และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8 ปี
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ ---------------------- -------------- -------------
  บัตรส่งเสริมเลขที่   ลงวันที่        ประเภทกิจการที่ส่งเสริม     วันที่เริ่มมีรายได้   วันหมดอายุ

  1056(1)/2545    23 มกราคม    ผลิตอาหารกึ่งสำเร็จรูป      3 กันยายน 2545  2 กันยายน 2553
                  2545                                               

                               และสำเร็จรูปจากเนื้อไก่                    

  1776(2)/2545    11 ธันวาคม    ผลิตอาหารกึ่งสำเร็จรูปจาก   21 มกราคม 2548 20 มกราคม
                  2545                                               2556

                               เนื้อไก่                                 

  1699(3)/2547    25 สิงหาคม    ผลิตอาหารสำเร็จรูปจาก     23 กรกฎาคม     22 กรกฎาคม
                  2547                                2550           2558

                               เนื้อไก่                                 
  --------------- ------------ ---------------------- -------------- -------------

สายธุรกิจไก่ปู่ย่าพันธุ์

สายธุรกิจไก่ปู่ย่าพันธุ์ ดำเนินการโดยบริษัท จีพี บรีดดิ้ง จำกัด โดยเริ่มจากการเลี้ยงไก่ปู่ย่าพันธุ์ เพื่อผลิตลูกไก่พ่อแม่พันธุ์แล้วจำหน่ายลูกไก่พ่อแม่พันธุ์ทั้งหมดให้กับ บริษัท ฟาร์มกรุงไทย จำกัด สภาวะการตลาดของธุรกิจนี้ มีการแข่งขันค่อนข้างมาก แต่เนื่องจากบริษัทเป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่พ่อแม่พันธุ์ให้กับบริษัทที่เกี่ยวข้องกัน

นอกจากนี้ บริษัท จีพี บรีดดิ้ง จำกัด
ซึ่งเป็นบริษัทย่อยได้รับบัตรส่งเสริมการลงทุนในกิจการผลิตลูกไก่พ่อแม่พันธุ์เนื้อประเภท 1.4
กิจการขยายพันธุ์สัตว์
จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริมการลงทุน พ.ศ.
2520 ตามมาตรา 25, 26, 28, 31(1), 31(3), 31(4) และ 34 สิทธิประโยชน์ที่ได้รับ
รวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
ยกเว้นภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี บัตรส่งเสริมเลขที่
1932(2)/2548 นับแต่วันที่เริ่มมีรายได้จากการประกอบกิจการ ตามรายละเอียดดังนี้

  --------------- ------------ -------------------- -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม   วันที่เริ่มมีรายได้   วันหมดอายุ

  1932(2)/2548    11 ตุลาคม     ผลิตลูกไก่พ่อแม่พันธุ์เนื้อ    9 กันยายน 2549  8 กันยายน
                  2548                                             2557
  --------------- ------------ -------------------- -------------- ------------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มไก่ปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็ม.เค.เอส. ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทเป็นบริษัทย่อยในกลุ่มจีเอฟพีที ซึ่งทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็ม.เค.เอส. ฟาร์ม จำกัด
โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ
41-43 วัน แล้วจึงขายไก่เนื้อต่อให้กับบริษัทแม่ คือ บริษัท จีเอฟพีที จำกัด (มหาชน)
ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน
เนื่องจากลูกค้ารายใหญ่ของบริษัทคือ บริษัทแม่

บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุนจำนวน 5 ฉบับ
จากคณะกรรมการส่งเสริมการลงทุน และได้สิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34 และมาตรา 37
สิทธิประโยชน์ที่ได้รับรวมทั้งการได้รับยกเว้นอากรขาเข้าสำหรับเครื่องจักรตามที่อนุมัติ
และภาษีเงินได้นิติบุคคลสำหรับกำไรสุทธิรวมกันไม่เกินร้อยละ 100
ของเงินลงทุนไม่รวมค่าที่ดินและทุนหมุนเวียนมีกำหนดเวลา 8 ปี (บัตรส่งเสริมเลขที่
1608(1)/2544, 1678(1)/2544, 1696(1)/2544, 1779(2)/2545 และ1632(2)/2546)
นับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- -------------- -------------------- -------------- --------------
  บัตรส่งเสริมเลขที่   ลงวันที่          ประเภทกิจการที่ส่งเสริม   วันที่เริ่มมีรายได้   วันหมดอายุ

  1608(1)/2544    24 กันยายน 2544 เลี้ยงไก่เนื้อ            30 ตุลาคม 2544  29 ตุลาคม 2552

  1678(1)/2544    25 ตุลาคม 2544  เลี้ยงไก่เนื้อ            15 มกราคม 2545 14 มกราคม 2553

  1696(1)/2544    6 พฤศจิกายน     เลี้ยงไก่เนื้อ            26 กรกฎาคม     25 กรกฎาคม
                  2544                                2545           2553

  1779(2)/2545    12 ธันวาคม 2545 เลี้ยงไก่เนื้อ            21 กุมภาพันธ์     20 กุมภาพันธ์
                                                      2546           2554

  1632(2)/2546    11 พฤศจิกายน    เลี้ยงไก่เนื้อ            12 พฤษภาคม     11 พฤษภาคม
                  2546                                2548           2556
  --------------- -------------- -------------------- -------------- --------------

  สายธุรกิจอาหารสัตว์

สายธุรกิจอาหารสัตว์ ดำเนินการโดย บริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัทคือ อาหารสัตว์บกและอาหารสัตว์น้ำ อาหารสัตว์บกโดยเฉพาะอาหารไก่
จะขายให้กับบริษัท เอ็ม.เค.เอส. ฟาร์ม จำกัด บริษัท ฟาร์มกรุงไทย จำกัด และบริษัท จีพี
บรีดดิ้ง จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 40
ขายให้กับบริษัทที่เกี่ยวข้องกัน ส่วนร้อยละ 60 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี ทำให้ลูกค้ามั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

บริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อย ได้รับบัตรส่งเสริมการลงทุนจำนวน
3 ฉบับ จากคณะกรรมการส่งเสริมการลงทุน
โดยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520 ตามมาตรา 25, 26,
28, 31, 34 และ 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดแปดปีนับแต่วันที่เริ่มมีรายได้จากการประกอบกิจการตามรายละเอียดดังนี้

  --------------- ------------ -------------------------- -------------- ------------
  บัตรส่งเสริมเลขที่   ลงวันที่        ประเภทกิจการที่ส่งเสริม         วันที่เริ่มมีรายได้   วันหมดอายุ

  1055(1)/2544    17 มกราคม    ผลิตอาหารสัตว์ประเภทอาหารกุ้ง   2 พฤษภาคม 2544 1 พฤษภาคม
                  2544                                                   2552

  1429(2)/2546    21 สิงหาคม    ผลิตไข่ไก่เชื้อ                 7 มิถุนายน 2549  6 มิถุนายน
                  2546                                                   2557

  1850(2)/2548    20 กันยายน    ผลิตอาหารสัตว์                -              -
                  2548                                                   

                               หรือส่วนผสมอาหารสัตว์                         
  --------------- ------------ -------------------------- -------------- ------------

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟูดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลาง และตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

(2) การตลาดและภาวะการแข่งขัน

สายธุรกิจชำแหละและแปรรูปเนื้อไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย
ถ้าผลิตสินค้าธรรมดาอาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่ บริษัท จีเอฟ ฟูดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 3.30
และ 14.05 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศญี่ปุ่น ฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 31.20 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 51.45
ของยอดขายภายใน ประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง และสิงคโปร์ เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งในและต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศร้อยละ 78 และตลาดต่างประเทศร้อยละ 22

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งเป็นสินค้าคุณภาพระดับส่งออก จำหน่าย
ให้กับบริษัทที่เป็นผู้ผลิตสินค้าแปรรูปจากเนื้อไก่ โดยส่งออกอีกต่อหนึ่ง นอกจากนี้บริษัทย่อยคือ บริษัท
จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วมคือ บริษัท แมคคีย์ ฟู้ด
เซอร์วิสเซส (ประเทศไทย) จำกัด จะเพื่อนำไปผลิตเป็น ไก่ทอด เบอร์เกอร์ไก่ และ นักเก็ต
เป็นต้น

ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจรคือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิ ภาพและสามารถกำหนดปริมาณ
ให้สอดคล้องกับความต้องการของตลาด ได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สุกประกอบด้วย จีน
บราซิลและสหรัฐอเมริกา ปัจจุบันการแข่งขันในตลาดส่งออกขึ้นอยู่กับความได้เปรียบของผู้ส่ง
ออกในแต่ละประเทศ เช่น ต้นทุนของสินค้า ค่าระวาง คุณภาพของสินค้า
ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2550

การผลิต

ในปี 2550 ปริมาณผลผลิตไก่เนื้อรวมของโลกมีประมาณ 62.92 ล้านตัน ซึ่งเพิ่มขึ้นจากปี 2549
ร้อยละ 3.88
แม้ว่าต้นทุนการผลิตและต้นทุนพลังงานจะสูงขึ้นและยังคงมีปัญหาการระบาดของไข้หวัดนกในบางประเทศทั้งในเอเชีย
ยุโรปและอเมริกาเหนืออยู่ก็ตาม
ความวิตกกังวลเกี่ยวกับภัยจากโรคไข้หวัดนกได้คลี่คลายลงประกอบกับการที่ประเทศจีนเกิดโรคระบาดในสุกรซึ่งทำให้มีการทำลายสุกรไปกว่า
10 ล้านตัว และการที่ราคาเนื้อสัตว์ชนิดอื่นเช่นเนื้อโคและเนื้อสุกรมีแนวโน้มสูงขึ้น
ทำให้มีการบริโภคเนื้อไก่ทดแทนมากขึ้น

สหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก โดยในปี 2550 ผลิตได้ประมาณ
16.08 ล้านตัน คิดเป็นร้อยละ 25.55 ของปริมาณผลิตรวมของโลก ปริมาณผลิตนี้เพิ่มขึ้นจากปี
2549 เล็กน้อยประมาณร้อยละ 0.21 ในขณะที่สาธารณรัฐประชาชนจีนซึ่งเป็นผู้ผลิตรายใหญ่อันดับ 2
และมีสัดส่วนผลผลิตร้อยละ17.20 มีปริมาณผลผลิตไก่เนื้อราว 10.85 ล้านตัน เพิ่มขึ้นจากปี 2549
ร้อยละ 4.83 ส่วนบราซิลซึ่งเป็นผู้ผลิตอันดับรองลงมาและมีสัดส่วนการผลิตร้อยละ 16.06
ผลิตไก่เนื้อได้ประมาณ 10.10 ล้านตัน เพิ่มขึ้นจากปี 2549 ประมาณร้อยละ 8.02

ในปี 2550 ประเทศไทยผลิตไก่เนื้อได้เป็นอันดับ 10
ของโลกโดยมีการเลี้ยงไก่เนื้อรวมทั้งสิ้นประมาณ 816 ล้านตัว คิดเป็นผลผลิตประมาณ 1.18
ล้านตัน หรือร้อยละ 1.88 ของผลผลิตรวมของโลก อย่างไรก็ตามปริมาณผลผลิตนี้ลดลงจากปี 2549
ร้อยละ 6.78 ทั้งนี้เนื่องจากภาวะไก่เนื้อล้นตลาดและราคาตกต่ำในปี 2549
ทำให้ผู้ผลิตปรับการผลิตลดลงเพื่อให้สอดคล้องกับความต้องการของตลาด

การตลาด

ตลาดในประเทศ

แม้ว่าความวิตกกังวลของผู้บริโภค เกี่ยวกับภัยจากโรคไข้หวัดนกจะลดน้อยลงไปมาก
แต่การบริโภคภายในประเทศซึ่งฟื้นตัวต่อเนื่อง จากปริมาณการบริโภค 731 พันตันในปี 2547 เป็น
872 พันตันและ 982 พันตันในปี 2548 และ 2549 ตามลำดับ ได้ปรับลดลงเหลือประมาณ 883
พันตันหรือลดลงร้อยละ 10.08 ในปี 2550 ในขณะที่ปริมาณการบริโภคเฉลี่ยก็ลดลงจาก 14.90
กก.ต่อคนต่อปีในปี 2549 เป็น 14.20 กก.ต่อคนต่อปีในปี 2550
การบริโภคที่ลดลงเล็กน้อยนี้มีสาเหตุสำคัญ 2 ประการคือ

1)  อัตราเติบโตทางเศรษฐกิจของประเทศที่ชะลอตัวลงในขณะที่อัตราเงินเฟ้อมีแนว โน้มสูงขึ้น
    ส่งผลทำให้อำนาจซื้อของผู้บริโภคลดลง

2)  ต้นทุนการผลิตปรับตัวสูงขึ้น ทั้งจากการที่ต้นทุนอาหารสัตว์และต้นทุน
    พลังงานเพิ่มขึ้นทำให้ผู้ผลิตต้องปรับราคาผลผลิตเพิ่มขึ้นและผู้บริโภคปรับลดการบริโภคลง

อย่างไรก็ตาม ปริมาณความต้องการบริโภคผลิตภัณฑ์ไก่เนื้อในปี 2550
ก็ยังถือได้ว่าอยู่ในระดับค่อนข้างสูงซึ่งส่วนหนึ่งมีสาเหตุเนื่องมาจากความใส่ใจในสุขภาพของผู้บริโภคจำนวนมาก
ทำให้มีแนวโน้มจะเลือกสรรบริโภคอาหารประเภทเนื้อสัตว์ที่มีไขมันต่ำมากขึ้น
ซึ่งภายใต้เงื่อนไขข้อจำกัดด้านงบประมาณการบริโภคภายใต้สถานการณ์เศรษฐกิจซบเซาเช่นที่เป็นอยู่นี้
การบริโภคผลิตภัณฑ์ไก่เนื้อถือได้ว่าเป็นทางเลือกหนึ่งที่เหมาะสมที่สุด นอกจากนี้
การแข่งขันและการเติบโตของธุรกิจฟาสต์ฟู้ด ซึ่งส่วนหนึ่งต้องใช้ผลิตภัณฑ์ไก่เนื้อเป็นวัตถุดิบ
ประกอบกับการที่ราคาเนื้อไก่ที่ไม่สูงมากเมื่อเทียบกับผลิตภัณฑ์เนื้อสัตว์ชนิดอื่น ๆ
ก็มีส่วนช่วยทำให้ปริมาณความต้องการบริโภคผลิตภัณฑ์ไก่เนื้อภายในประเทศไม่ตกต่ำลงมาก
นอกจากนั้นความเชื่อมั่นมากขึ้นของผู้บริโภคว่าผลิตภัณฑ์ที่ออกจำหน่ายนั้นผ่านมาตรฐานด้านสุขอนามัยอย่างเข้มงวดและมีการดำเนินการเฝ้าระวังการระบาดของไข้หวัดนกอย่างจริงจัง
ก็มีส่วนสำคัญช่วยให้การบริโภคผลิตภัณฑ์จากเนื้อไก่ไม่ตกต่ำลงแม้ว่าปัญหาไข้หวัดนกจะยังไม่หมดไปอย่างเด็ดขาดก็ตาม

การส่งออก

การส่งออกผลิตภัณฑ์ไก่เนื้อของไทยในปี 2550 มีปริมาณรวมทั้งสิ้นประมาณ 327,769 ตัน
เพิ่มขึ้นจากปี 2549 ร้อยละ 10.37 แต่เมื่อคิดเป็นมูลค่าการส่งออกในปี 2550 จะมีมูลค่ารวมราว
36,678 ล้านบาท เพิ่มขึ้นจากปี 2549 เพียงร้อยละ 2.34
ซึ่งเป็นผลจากการที่ค่าเงินบาทแข็งค่าขึ้น
ทำให้การคิดมูลค่าการส่งออกเป็นเงินบาทแล้วจะมีอัตราเพิ่มต่ำกว่าเมื่อคิดอัตราเพิ่มจากปริมาณการส่งออกค่อนข้างมาก

การระบาดของไข้หวัดนกที่ยังไม่สามารถควบคุมให้ยุติลงได้อย่างเด็ดขาดทั้งในประเทศไทยและประเทศใกล้เคียงยังคงเป็นอุปสรรคที่สำคัญต่อการส่งออก
เพราะเมื่อเกิดการระบาดขึ้นทางการจะสามารถควบคุมได้อย่างรวดเร็ว
แต่ก็ทำให้ตลาดต่างประเทศโดยเฉพาะสหภาพยุโรปและญี่ปุ่นยังคงห้ามนำเข้าไก่สดแช่แข็งจากประเทศไทยต่อไป
การส่งออกจึงมีได้เฉพาะผลิตภัณฑ์แปรรูปจากเนื้อไก่ปรุงสุกประเภทต่าง ๆ เป็นหลัก
ปัญหาการห้ามนำเข้าไก่สดแช่เย็นแช่แข็งนี้ส่งผลกระทบต่อการส่งออกของประเทศค่อนข้างมากเนื่องจากในปี
2546 ช่วงก่อนการระบาดของไข้หวัดนกนั้น ประเทศไทยเคยส่งออกไก่สดแช่แข็งเป็นมูลค่าถึง
28,105 ล้านบาท
และแม้ว่าผู้ประกอบการไทยจะมีศักยภาพที่จะปรับการผลิตเป็นผลิตภัณฑ์แปรรูปเพื่อส่งออกทดแทน
แต่ก็ยังไม่เพียงพอที่จะชดเชยส่วนของไก่สดแช่แข็งที่ลดลงได้

ในด้านของตลาดส่งออกนั้น สหภาพยุโรปเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2550
ประเทศไทยส่งออกผลิตภัณฑ์ไก่เนื้อไปยังสหภาพยุโรปประมาณ 155,492 ตัน
ซึ่งเพิ่มขึ้นถึงประมาณร้อยละ 19.64 เมื่อเทียบกับปีที่ผ่านมา
และสัดส่วนการส่งออกไปยังสหภาพยุโรปนั้นเพิ่มขึ้นจากร้อยละ 43.61
ของปริมาณส่งออกผลิตภัณฑ์ไก่เนื้อรวมในปี 2549 เป็นร้อยละ 47.44 ในปี 2550
ส่วนตลาดญี่ปุ่นซึ่งเป็นตลาดอันดับ 2 ของไทยนั้นการส่งออกมีปริมาณ 142,944 ตัน
ลดลงจากปีที่ผ่านมาร้อยละ 3.93 และคิดเป็นสัดส่วนร้อยละ 43.61
ของปริมาณส่งออกผลิตภัณฑ์ไก่เนื้อรวมซึ่งลดลงจากสัดส่วนร้อยละ 50.10 ในปี 2549

การเติบโตของตลาดในสหภาพยุโรปส่วนหนึ่งเป็นผลมาจากการบรรลุข้อตกลงเกี่ยวกับโควตาการนำเข้า
ซึ่งสหภาพยุโรปอนุมัติให้โควตาไก่ปรุงสุกจากประเทศไทย จำนวน 160,033 ตันจากโควตารวม
250,953 ตัน โควตาที่ไทยได้รับนี้สูงกว่าการนำเข้าไก่ปรุงสุกเฉลี่ยจากประเทศไทยในอดีต
และสหภาพยุโรปยังลดภาษีนำเข้าไก่ปรุงสุกในโควตาจากร้อยละ 10.90 เป็นร้อยละ 8
เท่ากับที่ตกลงกับบราซิลด้วย ส่วนการที่ตลาดญี่ปุ่นนำเข้าผลิตภัณฑ์ไก่เนื้อจากไทยลดลงในปี 2550
นั้นเนื่องจากต้นทุนการผลิตเพิ่มขึ้น ทำให้ราคาผลิตภัณฑ์ไก่เนื้อสูงขึ้น
นอกจากนั้นผู้บริโภคญี่ปุ่นยังคงระมัดระวังการบริโภคเนื้อสัตว์ปีกโดยหันไปบริโภคเนื้อสัตว์ชนิดอื่นแทนอีกด้วย
ทำให้ตลาดไก่เนื้อภายในประเทศของญี่ปุ่นขยายตัวเพียงเล็กน้อยเท่านั้น
และแม้ว่าไทยและญี่ปุ่นจะมีการลงนามเปิดเขตการค้าเสรีระหว่างกันไปแล้ว
แต่ในระยะแรกนี้ยังไม่ช่วยให้การส่งออกผลิตภัณฑ์ไก่เนื้อของไทยไปยังตลาดญี่ปุ่นขยายตัวขึ้นได้

นอกจากตลาดหลักทั้ง 2 แล้ว การส่งออกไปยังตลาดอื่นๆ นั้นมีปริมาณการส่งออกในปี 2550
ประมาณ 29,333 ตัน ซึ่งเพิ่มขึ้นถึงร้อยละ 61.13 เมื่อเทียบกับปีที่ผ่านมา
โดยเป็นผลจากความสำเร็จในการพยายามขยายตลาดใหม่ ๆ ทดแทนตลาดหลัก เช่น
การที่สามารถส่งออกไก่สดแช่แข็งไปยังเวียดนามได้ประมาณ 2,662 ตัน เป็นต้น

แนวโน้มปี 2551

การผลิต

ปริมาณการผลิตไก่เนื้อของไทยยังคงมีแนวโน้มที่จะขยายตัวต่อไปในปี 2551
โดยคาดว่าจะมีปริมาณผลิตรวมราว 870 ล้านตัวหรือประมาณ 1,265,000 ตัน เพิ่มขึ้นจากปี 2550
ประมาณร้อยละ 6.93
เนื่องจากมีการคาดการว่าภาวะเศรษฐกิจมีแนวโน้มจะแจ่มใสขึ้นหลังจากประเทศไทยมีรัฐบาลที่มาจากการเลือกตั้งอีกครั้งหนึ่ง
การเติบโตทางเศรษฐกิจจะช่วยให้ การบริโภคภายในขยายตัวได้ดียิ่งขึ้น
นอกจากนี้ศักยภาพการแข่งขันที่สูงในตลาดต่างประเทศ ก็น่าจะทำให้สามารถส่งออกได้ดีขึ้นด้วย
ระดับอุปสงค์ต่อผลิตภัณฑ์ไก่เนื้อทั้งจากภายในและต่างประเทศนี้ ทำให้ปริมาณการผลิตขยายตัวขึ้น

อย่างไรก็ตาม
มีอุปสรรคและความเสี่ยงหลายประการที่อาจก่อให้เกิดผลกระทบทางลบต่อการผลิตและทำให้ผลผลิตลดลงต่ำกว่าที่คาดหมายได้
โดยเฉพาะอย่างยิ่งปัญหาการระบาดของไข้หวัดนกซึ่งยังจำเป็นต้องมีการเฝ้าระวังอย่างต่อเนื่อง
อีกทั้งการที่ประเทศไทยยังจำเป็นต้องนำเข้าวัตถุดิบอาหารสัตว์จากต่างประเทศทำให้ต้นทุนการผลิตอาหารสัตว์อาจผันผวนได้ง่าย
เพราะขึ้นอยู่กับราคาในตลาดต่างประเทศที่ไม่แน่นอน
ถ้าหากราคาวัตถุดิบสูงก็จะทำให้ราคาอาหารสัตว์และต้นทุนการเลี้ยงไก่เนื้อสูงตามมาในที่สุด
นอกจากนี้ราคาน้ำมันที่สูงขึ้นอย่างต่อเนื่องก็มีส่วนทำให้ต้นทุนการผลิตไก่เนื้อสูงขึ้นตามไปด้วย

การตลาด

ตลาดผลิตภัณฑ์ไก่เนื้อภายในประเทศมีแนวโน้มว่าจะขยายตัวได้พอสมควรตามภาวะเศรษฐกิจที่คาดหมายกันว่าจะเติบโตได้ดีขึ้น
และการที่ผลิตภัณฑ์ไก่เนื้อจัดได้ว่าเป็นผลิตภัณฑ์เนื้อสัตว์ที่มีคุณค่าโปรตีนสูงแต่ราคาค่อนข้างต่ำ
และการฟื้นตัวของเศรษฐกิจส่งผลต่อการขยายตัวของความต้องการบริโภคผลิตภัณฑ์ไก่เนื้อได้ค่อนข้างมากด้วย

ส่วนด้านตลาดต่างประเทศนั้นมีแนวโน้มจะขยายตัวต่อไปได้เช่นกัน
โดยคาดว่าจะมีการส่งออกประมาณ 330,000 ตัน คิดเป็นมูลค่า 36,961 ล้านบาท
ตลาดส่งออกสำคัญที่สุดคือตลาดสหภาพยุโรปซึ่งคาดว่าจะส่งออกไปได้ 155,000
ตันคิดเป็นสัดส่วนร้อยละ 46.97 ของตลาดส่งออกไก่เนื้อรวมในขณะที่ตลาดอันดับ 2
คือญี่ปุ่นนั้นคาดว่าจะส่งออกไปได้ประมาณ 150,000 ตันคิดเป็นสัดส่วนร้อยละ 45.45
ของปริมาณส่งออกทั้งหมด อย่างไรก็ตามการที่ตลาดจะขยายตัวได้จริงเพียงใดนั้น
ขึ้นกับปัจจัยหลายประการที่อาจส่งผลทั้งทางบวกและทางลบต่อการขยายตัวดังกล่าวนี้ ได้แก่

ปัจจัยทางบวก

-   การที่สหภาพยุโรปตกลงให้โควตานำเข้าผลิตภัณฑ์เนื้อไก่ปรุงสุกแก่ประเทศไทยปีละ 160,033
    ตันซึ่งคิดเป็นร้อยละ 63.77 ของโควตารวมจำนวน 250,953 ตัน
    มีผลดีต่อการส่งออกไปสหภาพยุโรปเป็นอย่างมากเนื่องจากโควตาที่ให้นั้นสูงกว่าปริมาณนำเข้าเฉลี่ยจากประเทศไทย
    ทำให้ในระยะแรกนี้จะไม่มีปัญหาโควตาไม่เพียงพอ
    นอกจากนั้นสหภาพยุโรปยังลดภาษีนำเข้าในโควตาลงจากร้อยละ 10.9 เป็นร้อยละ 8
    เท่ากับที่เก็บจากบราซิลด้วย ทำให้ศักยภาพในการแข่งขันของไทยสูงขึ้น
    ส่วนการที่สหภาพยุโรปจะนำเข้าผลิตภัณฑ์ไก่เนื้อจากประเทศจีนอีกครั้งเพื่อตอบสนองต่อการที่จีนนำเข้าเนื้อสุกรจากยุโรปนั้นก็ไม่น่าจะกระทบต่อการแข่งขันของไทยในตลาดสหภาพยุโรปมากนักเนื่องจากเป็นนำเข้าในโควตาอื่น
    ๆ ซึ่งมีจำนวนไม่มากนัก

-   ถ้าหากประเทศไทยประสบความสำเร็จในการเจรจากับญี่ปุ่นและสหภาพยุโรปเพื่อให้ 2
    ประเทศคู่ค้าหลักดังกล่าวยอมรับการใช้ระบบคอมพาร์ทเมนท์ (compartmentalization)
    ในการเลี้ยงไก่เนื้อในประเทศไทย
    ก็จะเปิดโอกาสให้สามารถส่งออกไก่สดและแช่แข็งจากไทยไปจำหน่ายยังญี่ปุ่นและสหภาพยุโรปอีกครั้งหนึ่งแม้ปัญหาไข้หวัดนกจะยังไม่สามารถขจัดให้หมดไปโดยสิ้นเชิงได้ก็ตาม
    ซึ่งการส่งออกไก่สดนี้เคยทำรายได้เข้าประเทศสูงถึงกว่า 2,800
    ล้านบาทต่อปีก่อนที่จะเกิดปัญหาการระบาดของไข้หวัดนกจนมีการห้ามนำเข้าไก่สดแช่แข็งจากประเทศไทยในปี
    2547

-   หลังจากรัฐบาลไทยและญี่ปุ่นลงนามความตกลงหุ้นส่วนเศรษฐกิจระหว่างไทย-ญี่ปุ่น (JTEPA)
    เมื่อวันที่ 3 เมษายน 2550
    ญี่ปุ่นยอมเปิดเสรีตรวจโรงงานไก่ไม่จำกัดจำนวนจากที่เคยมีนโยบายจำกัดการรับรองโรงงานไก่แปรรูปของไทยไว้เพียง
    54 โรงงาน
    การที่ญี่ปุ่นรับรองโรงงานเพิ่มขึ้นนี้จะช่วยให้ไทยสามารถส่งออกเนื้อไก่ปรุงสุกไปยังญี่ปุ่นได้เพิ่มมากขึ้น
    นอกจากนั้นผลดีที่ตามมาอีกก็คือจะมีการลดอัตราภาษีนำเข้าไก่ปรุงสุกของญี่ปุ่นลงจากร้อยละ 6
    เหลือร้อยละ 3 ภายใน 5 ปี
    และมีแนวโน้มที่ผู้ผลิตอาหารสำเร็จรูปของญี่ปุ่นจะย้ายฐานการผลิตมาร่วมทุนกับผู้ส่งออกไก่ของไทย
    ทำให้คาดหมายได้ว่าการส่งออกไก่ปรุงสุกไปตลาดญี่ปุ่นจะขยายตัวได้ดีขึ้น

-   ความกดดันในการแข่งขันกับจีนผ่อนคลายลงเนื่องจากการเติบโตของเศรษฐกิจจีนทำให้การบริโภคเนื้อไก่ภายในประเทศเพิ่มมากขึ้นและสัดส่วนการส่งออกมีแนวโน้มลดลง
    โดยที่ผู้ผลิตในประเทศจีนหันมาเน้นการผลิตเพื่อตลาดในประเทศมากขึ้น
    อีกทั้งการที่ผลิตภัณฑ์ไก่เนื้อจากประเทศจีนมีปัญหามาตรฐานด้านสุขอนามัยได้ส่งผลกระทบต่อความเชื่อมั่นของผู้บริโภคในประเทศญี่ปุ่น
    จนทำให้ปรับลดการนำเข้าจากจีนลงและมีแนวโน้มที่จะนำเข้าจากประเทศไทยเป็นการทดแทน

ปัจจัยทางลบ

-   ราคาวัตถุดิบอาหารสัตว์ที่มีแนวโน้มสูงขึ้น
    ทั้งที่เป็นผลจากการสูงขึ้นของต้นทุนพลังงานในการผลิตและที่เป็นผลจากการนำวัตถุดิบอาหารสัตว์บางประเภทไปใช้ในการผลิตแก๊สโซฮอลและไบโอดีเซลเพื่อเป็นพลังงานทดแทนมากขึ้นจนเกิดความขาดแคลน
    ต้นทุนอาหารสัตว์ที่สูงขึ้นทำให้ต้นทุนการเลี้ยงไก่ในปี 2551 มีแนวโน้มที่จะสูงขึ้นตาม
    ซึ่งนอกจากจะเป็นผลให้ศักยภาพการแข่งขันในตลาดโลกลดลงแล้ว
    การที่ราคาขายผลิตภัณฑ์ไก่เนื้อต้องสูงขึ้นตามต้นทุน
    ก็อาจทำให้ความต้องการซื้อขยายตัวน้อยลงหรืออาจถึงกับลดลงได้

-   ความรุนแรงของปัญหา subprime ที่เกิดในสหรัฐฯ
    อาจเป็นต้นเหตุนำไปสู่การเกิดวิกฤตเศรษฐกิจครั้งใหม่ของโลก
    ซึ่งจะมีผลทำให้การเติบโตทางเศรษฐกิจและอำนาจซื้อของผู้บริโภคในประเทศที่เป็นลูกค้าหลักของประเทศไทยลดน้อยลง
    ความตกต่ำทางเศรษฐกิจที่อาจเกิดขึ้นนี้ย่อมส่งผลทางลบต่อการส่งออกสินค้าทุกประเภทจากประเทศไทยรวมทั้งผลิตภัณฑ์ไก่เนื้อด้วย

-   การที่สหภาพยุโรปกำหนดโควตานำเข้าไว้ตายตัวนั้น
    แม้จะเป็นผลดีในระยะแรกเนื่องจากโควตานำเข้าไก่ปรุงสุกที่ไทยได้รับจะค่อนข้างสูง
    แต่ถ้าหากปริมาณนำเข้านี้ขยายตัวต่อไประยะหนึ่งก็จะถึงจุดที่ไม่อาจนำเข้าไก่ปรุงสุกจากไทยเพิ่มได้เพราะการนำเข้านอกโควตานั้นต้องเสียภาษีในอัตราสูงถึง
    1,300 ยูโรต่อตัน
    นอกจากนั้นการที่สหภาพยุโรปให้โควตานำเข้าไก่หมักเกลือจากประเทศไทยเป็นจำนวน
    92,610 ตันนั้น แม้ว่าปัจจุบันจะยังไม่มีการนำเข้าตามโควตานี้
    แต่ถ้าสามารถบรรลุข้อตกลงเรื่องการใช้ระบบคอมพาร์ทเมนท์ทำให้มีการนำเข้าไก่หมักเกลือจากประเทศไทยได้อีก
    โควตาที่ไทยได้รับนี้จะค่อนข้างน้อยเพราะเป็นเพียงประมาณครึ่งหนึ่งของการนำเข้าจากไทยในอดีตเท่านั้น

-   การที่เงินบาทแข็งค่าขึ้นอย่างต่อเนื่องในอัตราสูงกว่าประเทศคู่แข่งสำคัญในการส่งออกผลิตภัณฑ์ไก่เนื้อ
    เช่น
    บราซิลและจีนทำให้ความสามารถในการแข่งขันของผู้ส่งออกไทยลดลงเมื่อเทียบกับผู้ส่งออกในประเทศคู่แข่งเหล่านั้น
    อย่างไรก็ตามเนื่องจากค่าเงินของจีนและบราซิลก็แข็งค่าขึ้นเช่นกัน
    ทำให้ความเสียเปรียบของไทยมีไม่มากนัก
    นอกจากนั้นการที่ธุรกิจการเลี้ยงไก่ครบวงจรในประเทศไทยมีการนำเข้าจากต่างประเทศด้วยทำให้ได้ประโยชน์จากการแข็งค่าของเงินบาทเนื่องจากมูลค่าการนำเข้าเมื่อคิดเป็นเงินบาทจะมีราคาถูกลง
    ผลทางบวกที่เกิดขึ้นจึงช่วยหักล้างผลทางลบจากการแข็งค่าของเงินบาทไปได้ระดับหนึ่ง

-   การที่ยังคงตรวจพบการระบาดของไข้หวัดนกในหลายพื้นที่ในประเทศไทย
    แม้จะไม่ได้เกิดในวงกว้าง แต่ก็ทำให้ไม่สามารถส่งออกไก่สดแช่เย็นและแช่แข็งได้
    และทำให้ไทยต้องเสียเปรียบคู่แข่งอย่างบราซิลซึ่งยังไม่ปรากฏปัญหาการระบาดของไข้หวัดนกในประเทศ

-   

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2549-2551

+------------+--------+--------+--------+--------+--------+--------+
| ตลาด       | 2549   |        | 2550   |        | 2551   |        |
+------------+--------+--------+--------+--------+--------+--------+
|            | ปริมาณ  | สัดส่วน  | ปริม    | สัดส่วน  | ปริมาณ  | สัดส่วน  |
|            |        |        | าณ(ตัน) |        |        |        |
|            | (ตัน)   | (      |        | (      | (ตัน)   | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 1      | 50.10  | 1      | 43.61  | 1      | 45.45  |
|            | 48,786 |        | 42,944 |        | 50,000 |        |
| สหภาพยุโรป  |        | 43.77  |        | 47.44  |        | 46.97  |
|            | 1      |        | 1      |        | 1      |        |
| อื่น ๆ       | 29,967 | 6.13   | 55,492 | 8.95   | 55,000 | 7.58   |
|            |        |        |        |        |        |        |
|            | 18,204 |        | 29,333 |        | 25,000 |        |
+------------+--------+--------+--------+--------+--------+--------+
| รวม        | 2      | 100.00 | 3      | 100.00 | 3      | 100.00 |
|            | 96,957 |        | 27,769 |        | 30,000 |        |
+------------+--------+--------+--------+--------+--------+--------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2550 เป็นค่าประมาณการ

ปี 2551 เป็นค่าพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

ปริมาณ: ตัน

มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2537   | 152,903 | 9,846   | 15,615  | 1,850   | 1      | 1     |
|        |         |         |         |         | 68,518 | 1,696 |
| 2538   | 149,935 | 9,662   | 26,276  | 3,088   |        |       |
|        |         |         |         |         | 1      | 1     |
| 2539   | 137,215 | 9,085   | 31,555  | 3,372   | 76,211 | 2,750 |
|        |         |         |         |         |        |       |
| 2540   | 151,120 | 10,951  | 41,114  | 4,951   | 1      | 1     |
|        |         |         |         |         | 68,770 | 2,457 |
| 2541   | 220,776 | 17,221  | 60,943  | 9,020   |        |       |
|        |         |         |         |         | 1      | 1     |
| 2542   | 211,675 | 14,817  | 61,924  | 8,669   | 92,234 | 5,902 |
|        |         |         |         |         |        |       |
| 2543   | 245,994 | 15,990  | 86,800  | 11,284  | 2      | 2     |
|        |         |         |         |         | 81,719 | 6,241 |
| 2544   | 320,779 | 23,096  | 117,018 | 15,212  |        |       |
|        |         |         |         |         | 2      | 2     |
| 2545   | 336,837 | 24,589  | 127,406 | 16,244  | 73,599 | 3,486 |
|        |         |         |         |         |        |       |
| 2546   | 388,913 | 28,105  | 157,074 | 19,763  | 3      | 2     |
|        |         |         |         |         | 32,794 | 7,274 |
| 2547   | 26,137  | 1,725   | 191,739 | 22,408  |        |       |
|        |         |         |         |         | 4      | 3     |
| 2548   | 96      | 6       | 265,023 | 30,478  | 37,797 | 8,308 |
|        |         |         |         |         |        |       |
| 2549   | 2,662   | 97      | 294,295 | 35,742  | 4      | 4     |
|        |         |         |         |         | 64,243 | 0,833 |
| 2550   | 10,741  | 508     | 317,028 | 36,170  |        |       |
|        |         |         |         |         | 5      | 4     |
| 2551   | 10,000  | 473     | 320,000 | 36,488  | 45,987 | 7,868 |
|        |         |         |         |         |        |       |
|        |         |         |         |         | 2      | 2     |
|        |         |         |         |         | 17,876 | 4,133 |
|        |         |         |         |         |        |       |
|        |         |         |         |         | 2      | 3     |
|        |         |         |         |         | 65,119 | 0,484 |
|        |         |         |         |         |        |       |
|        |         |         |         |         | 2      | 3     |
|        |         |         |         |         | 96,957 | 5,839 |
|        |         |         |         |         |        |       |
|        |         |         |         |         | 3      | 3     |
|        |         |         |         |         | 27,769 | 6,678 |
|        |         |         |         |         |        |       |
|        |         |         |         |         | 3      | 3     |
|        |         |         |         |         | 30,000 | 6,961 |
+--------+---------+---------+---------+---------+--------+-------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2550 เป็นค่าประมาณการ

  ปี 2551 เป็นค่าพยากรณ์

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อให้กับบริษัทที่เกี่ยวข้องกัน คือบริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายลูกไก่เนื้อให้ลูกค้าเพียงสองราย คือบริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ซึ่งเป็นบริษัทที่เกี่ยวข้องกัน
เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน

-   การจำหน่ายและช่องทางการจำหน่าย

บริษัทจำหน่ายให้กับลูกค้าเพียงสองราย คือ บริษัท เอ็ม.เค.เอส. ฟาร์ม จำกัด และบริษัท
กรุงไทยอาหารสัตว์ จำกัด (มหาชน)

(ข) สภาพการแข่งขันภายในอุตสาหกรรม

 สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทในกลุ่มจีเอฟพีที ทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ซึ่งขายทั้งหมดให้กับบริษัทแม่ คือ บริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญคือการที่บริษัทมีความชำนาญ
และมีประสบการณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท
เอ็ม.เค.เอส. ฟาร์ม จำกัด บริษัท ฟาร์มกรุงไทย จำกัด และบริษัท จีพี บรีดดิ้ง จำกัด
ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

กลุ่มลูกค้าเป้าหมายคือ 60% คือกลุ่มผู้เลี้ยงสัตว์ในประเทศ และอีก 40% คือกลุ่มบริษัทที่เกี่ยวข้องกัน

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 40%
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ ฟาร์มผลิตลูกไก่พ่อแม่พันธุ์ ฟาร์มผลิตลูกไก่เนื้อ ฟาร์มผลิตไก่เนื้อ
และโรงเชือดไก่และแปรรูปเนื้อไก่ การที่มีฟาร์มเลี้ยงเป็นของตนเอง
ทำให้มีความได้เปรียบในด้านการแข่งขัน นอกจากนี้ บริษัทได้ดำเนินธุรกิจมาเป็นเวลานาน
จนจัดได้ว่าอยู่ในระดับแนวหน้ารายหนึ่ง อีกทั้งบริษัทมีประสบการณ์มานานกว่า 20 ปี

ภาวะอุตสาหกรรมและสภาพการแข่งขันในอนาคต

สถานการณ์ในปี 2550

ภาพรวม

ในปี 2550
เศรษฐกิจของประเทศไทยเติบโตได้ไม่ดีนักเนื่องจากปัญหาหลายประการโดยเฉพาะอย่างยิ่งการขาดเสถียรภาพทางการเมืองซึ่งทำให้นักลงทุนขาดความเชื่อมั่น
นอกจากนั้นการที่ราคาน้ำมันในตลาดโลกมีการปรับราคาสูงขึ้นอย่างต่อเนื่อง
ก็ส่งผลให้ต้นทุนการผลิตและต้นทุนการขนส่งต้องปรับตัวสูงขึ้นด้วยจนนำไปสู่การปรับราคาของสินค้าและบริการต่าง
ๆ อย่างกว้างขวาง และทำให้อำนาจซื้อของประชาชนลดลง
ราคาน้ำมันยังส่งผลกระทบทางอ้อมทำให้วัตถุดิบอาหารสัตว์ เช่น
ข้าวโพดและกากถั่วเหลืองมีราคาสูงขึ้นด้วย
เนื่องจากมีการนำไปใช้ในการผลิตพลังงานทดแทนอันได้แก่แก๊สโซฮอลและไบโอดีเซลมากขึ้นจนเกิดความขาดแคลน
ปัญหาสำคัญอีกประการหนึ่งก็คือการที่ค่าเงินบาทแข็งค่าขึ้นอย่างต่อเนื่องเกือบตลอดทั้งปีซึ่งทำให้ความได้เปรียบในการแข่งขันในตลาดต่างประเทศลดน้อยลง
ปัญหาเหล่านี้ก่อให้เกิดผลกระทบทั้งทางตรงและทางอ้อมต่ออุตสาหกรรมอาหารสัตว์ในประเทศไทยและเป็นอุปสรรคต่อการเติบโตของธุรกิจอาหารสัตว์โดยรวม

ในปี 2550 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 11,577,056 ตัน
ลดลงจากปี 2549 ร้อยละ 1.47
โดยธุรกิจการเลี้ยงสัตว์ที่มีความต้องการอาหารสัตว์สูงสุดก็คือการสุกรขุนซึ่งมีความต้องการอาหารสัตว์คิดเป็นสัดส่วนร้อยละ
30.34 ของความต้องการรวม รองลงไปคือธุรกิจการเลี้ยงไก่เนื้อและไก่ไข่
ซึ่งมีความต้องการอาหารสัตว์คิดเป็นสัดส่วนร้อยละ 24.99 และร้อยละ 11.52
ของความต้องการอาหารสัตว์ทั้งสิ้นในปี 2550 ตามลำดับ เนื่องจากธุรกิจทั้ง 3
นี้มีความต้องการรวมกันคิดเป็นสัดส่วนเกินกว่าร้อยละ 65 ของความต้องการอาหารสัตว์ในแต่ละปี
การเติบโตของธุรกิจดังกล่าวจึงเป็นแรงผลักดันสำคัญที่นำไปสู่ความก้าวหน้าของธุรกิจการผลิตอาหารสัตว์ด้วย
แต่ในทางกลับกันถ้าธุรกิจเหล่านี้ประสบปัญหา
ก็จะทำให้ธุรกิจการผลิตอาหารสัตว์ต้องเผชิญกับปัญหาเช่นกันโดยไม่อาจหลีกเลี่ยงได้
ด้วยเหตุนี้การที่ผลิตภัณฑ์ไก่เนื้อยังสามารถขยายการส่งออกได้ดีในปี 2550
จึงช่วยทำให้อุตสาหกรรมอาหารสัตว์ไม่ประสบปัญหารุนแรงนักและยังสามารถเติบโตขึ้นได้พอสมควร

ความต้องการอาหารสัตว์ของธุรกิจการเลี้ยงสุกรขุนในปี 2550 มีประมาณ 3,512,565 ตัน
เพิ่มขึ้นจากปี 2549 ร้อยละ 14.49
ในขณะที่ธุรกิจการเลี้ยงไก่เนื้อมีความต้องการอาหารสัตว์ประมาณ 2,892,970 ตันลดลงจากปี
2549 ร้อยละ 19.33 เนื่องจากการปรับลดการเลี้ยงไก่เนื้อลงให้สมดุลกับระดับอุปสงค์
ส่วนธุรกิจการเลี้ยงสัตว์ที่มีความต้องการมากเป็นอันดับสามคือการเลี้ยงไก่ไข่นั้น
มีความต้องการอาหารสัตว์ประมาณ 1,333,800 ตัน ลดลงจากปี 2549 ร้อยละ 7.37

ความต้องการวัตถุดิบอาหารสัตว์

การขยายตัวของธุรกิจการผลิตอาหารสัตว์ตามแนวโน้มการเติบโตของธุรกิจการเลี้ยงสัตว์
ทำให้เกิดความต้องการวัตถุดิบเพื่อใช้ในการผลิตอาหารสัตว์เพิ่มขึ้นตามมา
โดยเฉพาะอย่างยิ่งความต้องการวัตถุดิบอาหารสัตว์ที่เป็นส่วนประกอบหลักของอาหารสัตว์ส่วนใหญ่
ซึ่งได้แก่ ข้าวโพด กากถั่วเหลือง และปลาป่น
วัตถุดิบเหล่านี้แม้ว่าจะสามารถผลิตได้ภายในประเทศแต่เนื่องจากความต้องการที่มีเพิ่มมาก
ประกอบกับศักยภาพการผลิตที่ไม่เพียงพอในการผลิตวัตถุดิบบางประเภท
เช่นถั่วเหลืองซึ่งนำมาทำเป็นกากถั่วเหลือง
และปลาป่นซึ่งวัตถุดิบในประเทศส่วนใหญ่มีโปรตีนต่ำกว่าที่ต้องการเพื่อใช้ในการผลิตอาหารสัตว์
ทำให้การผลิตวัตถุดิบเหล่านี้ไม่สามารถขยายตัวสนองตอบต่อความต้องการได้
และเกิดความจำเป็นต้องนำเข้าจากต่างประเทศเป็นจำนวนมากในแต่ละปี
อย่างไรก็ตามนโยบายของรัฐบาลซึ่งผ่อนปรนในการนำเข้าและมีความแน่นอนไม่เปลี่ยนแปลงบ่อย ๆ
ก็ช่วยให้ผู้ผลิตอาหารสัตว์วางแผนการผลิตและการนำเข้าวัตถุดิบได้อย่างเหมาะสม
ซึ่งช่วยป้องกันปัญหาผลกระทบจากความผันผวนของราคาวัตถุดิบอาหารสัตว์ได้ในระดับหนึ่ง

1. ข้าวโพดเลี้ยงสัตว์

ในปี 2550
ราคาข้าวโพดเลี้ยงสัตว์มีแนวโน้มสูงขึ้นซึ่งเป็นผลจากการที่ราคาน้ำมันสูงขึ้นอย่างต่อเนื่องซึ่งนอกจากจะทำให้ต้นทุนการผลิตและขนส่งข้าวโพดเลี้ยงสัตว์เพิ่มขึ้นโดยตรงแล้วยังมีผลทางอ้อมทำให้เกิดความขาดแคลนข้าวโพดเลี้ยงสัตว์อีกด้วยเมื่อสหรัฐอเมริกาซึ่งเป็นประเทศผู้ผลิตสำคัญได้นำข้าวโพดไปผลิตเอธานอลเพื่อใช้เป็นส่วนผสมของแกสโซฮอลเพิ่มมากขึ้น

ความต้องการข้าวโพดเลี้ยงสัตว์เพื่อใช้ในธุรกิจการผลิตอาหารสัตว์ในประเทศไทยปี 2550
มีปริมาณทั้งสิ้นประมาณ 4,280,190 ตัน ลดลงจากปี 2549 ร้อยละ 9.83
อย่างไรก็ตามความต้องการในระดับนี้ยังสูงกว่าปริมาณผลิตภายในประเทศทำให้จำเป็นต้องมีการนำเข้าไม่ต่ำกว่า
1.4 แสนตันในปี 2550 อย่างไรก็ตามเพื่อคุ้มครองเกษตรกรผู้ปลูกข้าวโพด
การนำเข้าข้าวโพดเลี้ยงสัตว์จากต่างประเทศต้องเป็นไปตามเงื่อนไขที่รัฐบาลกำหนดคือ
ถ้าเป็นการนำเข้าในโควตาจะต้องนำเข้าจากประเทศสมาชิก WTO ในช่วงระหว่าง 1 มีนาคม ถึง
30 มิถุนายน 2550 โดยองค์การคลังสินค้าเท่านั้น และจำกัดโควตาการนำเข้าไว้ไม่เกิน 54,700
ตัน ส่วนถ้าเป็นการนำเข้านอกโควตานั้นจะไม่จำกัดปริมาณและช่วงเวลาการนำเข้า
แต่ต้องเป็นตามหลักการดังนี้

-   การนำเข้าจากประเทศสมาชิก WTO เสียอากรนำเข้าร้อยละ 73
    และค่าธรรมเนียมพิเศษตันละ 180 บาท

-   การนำเข้าจากประเทศที่ไม่ใช่สมาชิก WTO เสียอากรนำเข้า ก.ก.ละ 2.75 บาท
    และเสียค่าธรรมเนียมพิเศษตันละ 1,000 บาท

-   การนำเข้าจากประเทศสมาชิกเขตการค้าเสรีอาเซียน (AFTA) เสียอากรนำเข้าร้อยละ 5

-   การนำเข้าจากประเทศกัมพูชา ลาว
    และพม่าภายใต้ยุทธศาสตร์ความร่วมมือทางเศรษฐกิจอิระวดี-เจ้าพระยา-แม่โขง
    (Ayeyawady-ChaoPhraya-Mekhong Economic Cooperation Strategy: ACMECS)
    และภายใต้มาตรการสิทธิพิเศษทางภาษีศุลกากรอาเซียน (ASEAN Integration System
    of Preferences: AISP) เสียอากรนำเข้าร้อยละ 0
    โดยผู้นำเข้าต้องขึ้นทะเบียนไว้กับกระทรวงการต่างประเทศและต้องปฏิบัติตามหลักเกณฑ์และเงื่อนไขที่กำหนดได้แก่
    การรายงานปริมาณนำเข้า การใช้ และจำหน่าย

-   การนำเข้าตามความตกลง FTA ไทย-ออสเตรเลีย กำหนดโควตา 6,030.68
    ตันซึ่งการนำเข้าในโควตาจะเสียอากรนำเข้าร้อยละ 17.33
    และให้องค์การคลังสินค้าเท่านั้นเป็นผู้นำเข้า
    โดยกำหนดระยะเวลานำเข้าตามโควตาระหว่างวันที่ 1 มีนาคม ถึง 30 มิถุนายน 2550
    ส่วนการนำเข้านอกโควตาทำได้เสรีไม่จำกัดปริมาณและช่วงเวลานำเข้า
    แต่ต้องเสียอากรนำเข้าในอัตราร้อยละ 65.70

-   การนำเข้าตามข้อตกลง FTA ไทย-นิวซีแลนด์กำหนดอากรนำเข้าร้อยละ 0
    โดยให้นำเข้าเสรีไม่จำกัดปริมาณและช่วงเวลานำเข้า

2.กากถั่วเหลือง

ราคาของกากถั่วเหลืองในปี 2550
มีแนวโน้มสูงขึ้นด้วยเหตุผลทำนองเดียวกับกรณีของข้าวโพดเลี้ยงสัตว์
นั่นคือเป็นเพราะราคาน้ำมันสูงขึ้นทำให้ต้นทุนการผลิตและต้นทุนขนส่งเพิ่มมากขึ้น
และการสูงขึ้นของราคาน้ำมันยังมีผลทำให้สหรัฐฯ
ซึ่งเป็นประเทศผู้ผลิตเมล็ดถั่วเหลืองที่สำคัญขยายกำลังการผลิตไบโฮดีเซลโดยใช้น้ำมันถั่วเหลืองเป็นวัตถุดิบด้วย

ความต้องการกากถั่วเหลืองเพื่อใช้ในธุรกิจการผลิตอาหารสัตว์ในปี 2550 มีประมาณ 2,722,282
ตัน ลดลงจากปี 2549 ร้อยละ 3.11
แต่ความต้องการที่ลดลงนี้ก็ยังสูงเกินกว่าปริมาณผลิตกากถั่วเหลืองภายในประเทศที่เป็นผลพลอยได้ของอุตสาหกรรมการสกัดน้ำมันถั่วเหลืองเป็นอันมาก
ทำให้ต้องนำเข้าจากต่างประเทศประมาณ 1.5 ล้านตัน โดยแหล่งนำเข้าสำคัญคือ อาร์เจนตินา
บราซิล สหรัฐอเมริกา และอินเดีย

ในปี 2550 รัฐบาลกำหนดนโยบายนำเข้ากากถั่วเหลืองไว้ดังนี้

-   การนำเข้าจากประเทศสมาชิกองค์การการค้าโลก (WTO)
    กำหนดโควตาให้ผู้มีสิทธินำเข้ากากถั่วเหลืองตามที่รัฐบาลกำหนด อาทิ
    สมาคมผู้ผลิตอาหารสัตว์ไทย สมาคมผู้ผลิตไก่เพื่อส่งออกไทย
    และสมาคมส่งเสริมผู้ใช้วัตถุดิบอาหารสัตว์ เป็นต้น
    สามารถนำเข้ากากถั่วเหลืองจากประเทศสมาชิกองค์การการค้าโลกภายใต้เงื่อนไขการเปิดตลาดการค้าได้ไม่จำกัดปริมาณและช่วงเวลาการนำเข้า
    โดยเสียอากรนำเข้าเพียงอัตราร้อยละ 4
    แต่ถ้าเป็นผู้นำเข้าที่ไม่ได้อยู่ในกลุ่มที่ได้รับสิทธินี้และนอกโควต้า
    ก็จะต้องเสียอากรขาเข้าสูงถึงอัตราร้อยละ 119
    อย่างไรก็ตามผู้ได้รับสิทธินำเข้าก็ต้องยอมรับเงื่อนไขด้วยว่าจะรับซื้อกากถั่วเหลืองที่ผลิตจากเมล็ดถั่วเหลืองภายในประเทศทั้งหมดของโรงงานสกัดน้ำมันพืชในราคาไม่ต่ำกว่ากิโลกรัมละ
    9.85 บาท ณ หน้าโรงงานโดยต้องทำสัญญาไว้กับกระทรวงพาณิชย์
    และกระทรวงเกษตรและสหกรณ์เพื่อผูกมัดว่าจะปฏิบัติตามเงื่อนไขข้างต้น

-   การนำเข้าจากประเทศสมาชิกเขตการค้าเสรีอาเซียน (AFTA)
    สามารถทำได้โดยเสรีไม่จำกัดปริมาณและช่วงเวลานำเข้า โดยเสียอากรนำเข้าร้อยละ 5

-   การนำเข้าจากประเทศออสเตรเลียและนิวซีแลนด์ตามข้อตกลงการค้าเสรี (FTA)
    กำหนดอากรนำเข้าร้อยละ 0

-   การนำเข้าจากประเทศอื่นนอกเหนือจาก 3 กรณีข้างต้น
    ทำได้เสรีไม่จำกัดปริมาณและช่วงเวลาการนำเข้า
    แต่ก็จะต้องเสียอากรขาเข้าสูงขึ้นเป็นอัตราร้อยละ 6
    และยังต้องเสียค่าธรรมเนียมพิเศษอีกตันละ 2,519 บาทด้วย

3.ปลาป่น

ในปี 2550 ความต้องการปลาป่นเพื่อเป็นวัตถุดิบอาหารสัตว์มีประมาณ 548,211.9 ตัน ลดลงจากปี
2549 ประมาณร้อยละ 8.95
แต่เนื่องจากปริมาณผลิตในประเทศไม่เพียงพอจึงยังจำเป็นต้องนำเข้าประมาณ 4 พันตัน
โดยมีหลักเกณฑ์ดังนี้คือ

-   การนำเข้าปลาป่นชนิดโปรตีนต่ำกว่า 60%
    ต้องขออนุญาตนำเข้าโดยเสียอากรนำเข้าในอัตราร้อยละ 5

-   การนำเข้าปลาป่นชนิดโปรตีน 60%
    ขึ้นไปนำเข้าได้โดยไม่จำกัดปริมาณหรือช่วงเวลาและกรณีการนำเข้าทั่วไปจะเสียอากรนำเข้าทั้งสิ้นร้อยละ
    15

-   การนำเข้าปลาป่นชนิดโปรตีน 60% ขึ้นไปภายใต้ข้อตกลงเขตการค้าเสรีอาเซียน (AFTA)
    กำหนดอากรนำเข้าร้อยละ 5

-   การนำเข้าปลาป่นชนิดโปรตีน 60%
    ขึ้นไปตามความตกลงทางการค้าเสรีไทย-ออสเตรเลียและไทย-นิวซีแลนด์ (FTA)
    กำหนดอากรนำเข้าร้อยละ 6

-   การนำเข้าปลาป่นชนิดโปรตีน 60% ขึ้นไปตามความตกลงการค้าเสรีอาเซียน-จีน
    กำหนดอากรนำเข้าร้อยละ 8

แนวโน้มปี 2551

ภาวะเศรษฐกิจของประเทศไทยในปี 2551
คาดหมายว่าจะคงเติบโตต่อไปแม้จะในอัตราไม่สูงมากนัก
ซึ่งก็จะส่งผลในทางที่ดีต่ออำนาจซื้อและความต้องการบริโภคผลิตภัณฑ์ปศุสัตว์ให้เพิ่มขึ้นได้ในระดับหนึ่ง
ประกอบกับการส่งออกผลิตภัณฑ์ไก่เนื้อมีแนวโน้มจะเติบโตได้พอสมควร
จึงคาดหมายได้ว่าปริมาณความต้องการอาหารสัตว์จะขยายตัวตามไปด้วย
โดยประมาณได้ว่าจะมีความต้องการอาหารสัตว์ในปี 2551 ทั้งสิ้นราว 11,621,470 ตัน
เพิ่มขึ้นจากปี 2550 เล็กน้อยประมาณร้อยละ 0.38
จากปริมาณความต้องการรวมนี้อาจแยกเป็นความต้องการวัตถุดิบอาหารสัตว์ที่สำคัญได้ว่า
มีความต้องการปลาป่น 548,411 ตัน กากถั่วเหลือง 2,753,428 ตัน ข้าวโพดเลี้ยงสัตว์
4,394,184 ตัน และปลายข้าว 1,137,879 ตัน

ธุรกิจการเลี้ยงสุกรขุนยังคงมีความต้องการอาหารสัตว์สูงเป็นอันดับ 1 โดย คาดว่าในปี 2551
จะมีความต้องการประมาณ 3,334,680 ตัน คิดเป็นร้อยละ 28.69
ของปริมาณความต้องการอาหารสัตว์ทั้งหมด
ส่วนความต้องการอาหารสัตว์รองลงไปนั้นเป็นในธุรกิจการเลี้ยงไก่เนื้อและไก่ไข่
ซึ่งคาดว่าจะมีประมาณ 3,113,510 ตัน และ 1,333,800 ตัน คิดเป็นร้อยละ 26.79 และร้อยละ
11.48 ของปริมาณความต้องการอาหารสัตว์ทั้งหมดในปี 2551 ตามลำดับ

ความต้องการอาหารสัตว์ในระดับดังกล่าวนี้ ทำให้คาดได้ว่าจำเป็นต้องนำเข้าวัตถุดิบอาหารสัตว์
โดยเฉพาะอย่างยิ่ง กากถั่วเหลือง ปลาป่น และข้าวโพด จากต่างประเทศไม่น้อยกว่าในปี 2550
ที่ผ่านมา โดยที่มาตรการของรัฐบาลเกี่ยวกับการนำเข้าวัตถุดิบอาหารสัตว์ในปี 2551
ที่ประกาศออกมาแล้วนั้นก็ไม่แตกต่างไปจากข้อกำหนดในปี 2550 ที่ผ่านมา

อาจสรุปได้ว่า ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2551
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   คาดหมายว่าเศรษฐกิจของประเทศจะเติบโตได้พอสมควรในปี 2551
    ซึ่งทำให้ความต้องการบริโภคผลิตภัณฑ์ปศุสัตว์ภายในประเทศยังคงมีแนวโน้มเพิ่มขึ้นต่อไป
    นอกจากนั้นการส่งออกผลิตภัณฑ์ปศุสัตว์ที่สำคัญคือไก่เนื้อก็คาดว่าจะสามารถฟื้นตัวต่อไปได้ในปี
    2551 และจะช่วยให้ความต้องการอาหารสัตว์มีมากขึ้น
    ส่งผลให้อุตสาหกรรมการผลิตอาหารสัตว์ขยายตัวได้ดีเช่นกัน

-   การที่เงินบาทมีแนวโน้มแข็งค่าขึ้นมีส่วนช่วยหักล้างการที่ราคาวัตถุดิบอาหารสัตว์ในตลาดโลกสูงขึ้นได้ระดับหนึ่ง
    นอกจากนั้นความคาดหมายว่าอัตราแลกเปลี่ยนจะมีเสถียรภาพมากขึ้น
    ทำให้การนำเข้าวัตถุดิบอาหารสัตว์มีความเสี่ยงอันเนื่องมาจากความผันผวนในอัตราแลกเปลี่ยนลดน้อยลง

-   นโยบายของรัฐบาลเกี่ยวกับมาตรการนำเข้าวัตถุดิบอาหารสัตว์
    ซึ่งมีจุดมุ่งหมายเพื่อช่วยธุรกิจการเลี้ยงสัตว์มากยิ่งขึ้น
    ทำให้อุตสาหกรรมการผลิตอาหารสัตว์ได้ประโยชน์ตามไปด้วย

ปัจจัยทางลบ

-   การระบาดของไข้หวัดนกซึ่งแม้จะสามารถควบคุมได้และรัฐบาลได้กำหนดมาตรการตรวจสอบเฝ้าระวังอย่างเข้มงวด
    แต่การที่โรคนี้ยังมีความเสี่ยงที่จะกลับมาระบาดได้อีก
    จึงทำให้ยังไม่อาจคาดหวังได้ว่าตลาดสำคัญเช่นญี่ปุ่นและสหภาพยุโรปจะยอมให้มีการนำเข้าไก่สดแช่แข็งจากประเทศไทยในปี
    2551
    โอกาสส่งออกไก่สดแช่แข็งที่เสียไปนี้ย่อมส่งผลต่อธุรกิจการผลิตอาหารสัตว์อย่างไม่อาจเลี่ยงได้

-   แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นแล้วในปัจจุบัน
    แต่รัฐบาลก็ยังคงกำหนดมาตรการที่เป็นข้อจำกัดอยู่อีกไม่น้อย
    ทำให้ต้นทุนการผลิตอาหารสัตว์สูงกว่าที่ควรจะเป็น
    และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่าง ๆ จากประเทศไทยด้วย

-   ความต้องการข้าวโพดและกากถั่วเหลืองซึ่งเป็นวัตถุดิบอาหารสัตว์ที่สำคัญมีแนวโน้มขยายตัวขึ้นในตลาดโลกทั้งเพื่อใช้ผลิตอาหารสัตว์เพิ่มขึ้น
    และเพื่อใช้เป็นพลังงานทดแทนเนื่องจากน้ำมันปิโตรเลียมมีราคาสูงขึ้นต่อเนื่อง
    แต่เนื่องจากการผลิตขยายตัวได้ช้ากว่า
    และมีโอกาสที่จะได้รับผลกระทบจากภาวะดินฟ้าอากาศไม่เอื้ออำนวยจึงอาจส่งผลให้ราคาวัตถุดิบเหล่านี้เพิ่มสูงขึ้น
    จนเป็นอุปสรรคต่ออุตสาหกรรมอาหารสัตว์ได้

ประมาณการความต้องการอาหารสัตว์ในประเทศไทย

ปี 2549-2551

 หน่วย : ตัน 

+--------------+---------+--------+---------+------+---------+-------+
| ประชากรสัตว์   | 2549    |        | 2550*   |      | 2551**  |       |
+--------------+---------+--------+---------+------+---------+-------+
|              | ปริมาณ   | สัดส่วน  | ปริมาณอ  | ส    | ปริมาณ   | สัดส่วน |
|              |         |        | าหารสัตว์ | ัดส่วน |         |       |
|              | อ       | (      |         |      | อ       | (ร    |
|              | าหารสัตว์ | ร้อยละ) |         | (ร้อ  | าหารสัตว์ | ้อยละ) |
|              |         |        |         | ยละ) |         |       |
+--------------+---------+--------+---------+------+---------+-------+
| ไก่เนื้อ        | 3,      | 30.52  | 2,      | 2    | 3,      | 26.79 |
|              | 586,440 |        | 892,970 | 4.99 | 113,510 |       |
| ไก่พ่อแม่พันธุ์    |         | 4.74   |         |      |         | 4.22  |
|              | 557,424 |        | 455,414 | 3.93 | 489,888 |       |
| ไก่ไข่เล็กรุ่น    |         | 5.90   |         |      |         | 5.14  |
|              | 693,333 |        | 597,285 | 5.16 | 597,285 |       |
| ไก่ไข่ให้ไข่     |         | 12.26  |         |      |         | 11.48 |
|              | 1,      |        | 1,      | 1    | 1,      |       |
| ไก่ไข่พ่อแม่พันธุ์  | 440,000 | 0.15   | 333,800 | 1.52 | 333,800 | 0.15  |
|              |         |        |         |      |         |       |
| สุกรขุน        | 18,000  | 26.11  | 18,720  | 0.16 | 18,000  | 28.69 |
|              |         |        |         |      |         |       |
| สุกรพันธุ์       | 3,      | 7.36   | 3,      | 3    | 3,      | 6.70  |
|              | 068,000 |        | 512,565 | 0.34 | 334,680 |       |
| เป็ดเนื้อ       |         | 1.36   |         |      |         | 1.63  |
|              | 864,900 |        | 820,260 | 7.09 | 778,410 |       |
| เป็ดพันธุ์       |         | 0.12   |         |      |         | 0.14  |
|              | 159,600 |        | 189,907 | 1.64 | 189,907 |       |
| เป็ดไข่        |         | 0.55   |         |      |         | 1.01  |
|              | 13,870  |        | 16,425  | 0.14 | 16,425  |       |
| กุ้ง           |         | 4.01   |         |      |         | 2.76  |
|              | 65,000  |        | 117,000 | 1.01 | 117,000 |       |
| โคนม         |         | 3.73   |         |      |         | 6.84  |
|              | 471,000 |        | 310,433 | 2.68 | 320,288 |       |
| ปลา          |         | 3.18   |         |      |         | 4.45  |
|              | 438,000 |        | 794,700 | 6.86 | 794,700 |       |
|              |         |        |         |      |         |       |
|              | 373,890 |        | 517,577 | 4.47 | 517,577 |       |
+--------------+---------+--------+---------+------+---------+-------+
| รวม          | 11,     | 100.00 | 11,     | 10   | 11,     | 1     |
|              | 749,457 |        | 577,056 | 0.00 | 621,470 | 00.00 |
+--------------+---------+--------+---------+------+---------+-------+

ที่มา: สมาคมผู้ผลิตอาหารสัตว์ไทย และการประมาณการ

* ประมาณการ

** พยากรณ์

ประมาณการความต้องการวัตถุดิบอาหารสัตว์

เปรียบเทียบระหว่างปี 2548-2551

 หน่วย : ตัน 

+--------------+------------+------------+------------+--------------+
| วัตถุดิบ        | 2548       | 2549       | 2550*      | 2551**       |
+--------------+------------+------------+------------+--------------+
| ปลาป่น        | 543,497    | 503,177    | 548,211    | 548,411      |
|              |            |            |            |              |
| กากถั่วเหลือง   | 2,722,163  | 2,809,719  | 2,722,282  | 2,753,428    |
|              |            |            |            |              |
| ข้าวโพด       | 4,455,420  | 4,747,041  | 4,280,190  | 4,394,184    |
|              |            |            |            |              |
| ปลายข้าว      | 1,127,633  | 1,090,906  | 1,192,288  | 1,137,879    |
+--------------+------------+------------+------------+--------------+

ที่มา: สมาคมผู้ผลิตอาหารสัตว์ไทยและการประมาณการ

* ประมาณการ

** พยากรณ์

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟูดส์ จำกัด จัดจำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

สายธุรกิจไก่ปู่ย่าพันธุ์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

บริษัทไม่ต้องใช้กลยุทธ์ในการแข่งขัน เนื่องจากขายลูกไก่พ่อแม่พันธุ์ให้กับบริษัทที่เกี่ยวข้องกัน คือ
บริษัท กรุงไทยอาหารสัตว์ จำกัด (มหาชน) และบริษัท ฟาร์มกรุงไทย จำกัด

-   ลักษณะของลูกค้าและกลุ่มลูกค้าเป้าหมาย

กลุ่มลูกค้าเป้าหมาย คือ บริษัทที่เกี่ยวข้องกัน

-   การจำหน่ายและช่องทางการจำหน่าย

  บริษัทจัดจำหน่ายเพียงช่องทางเดียว คือ บริษัทที่เกี่ยวข้องกัน

(3) การจัดหาผลิตภัณฑ์หรือบริการ

สายธุรกิจชำแหละและแปรรูปเนื้อไก่

วัตถุดิบไก่เนื้อทั้งหมดซื้อมาจากบริษัท เอ็ม.เค.เอส. ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2550
บริษัทมีกำลังการผลิตเท่ากับ 106,000 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจโรงฟักไข่

บริษัทซื้อไก่พ่อแม่พันธุ์ ในส่วนพันธุ์ไก่ไข่นั้นซื้อมาจากต่างประเทศ เพื่อนำมาผลิตลูกไก่ไข่
ส่วนพันธุ์ไก่เนื้อซื้อจากบริษัทที่เกี่ยวข้องกัน เพื่อนำมาผลิตลูกไก่เนื้อ โดยมีฟาร์มไก่ไข่ จำนวน 1
ฟาร์มและฟาร์มไก่เนื้อจำนวน 5 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2550
บริษัทมีกำลังการผลิตเท่ากับ 62 ล้านตัวในส่วนของลูกไก่เนื้อ
ส่วนลูกไก่ไข่บริษัทมีกำลังการผลิตเท่ากับ 6 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่ ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 10 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2550 เท่ากับ 42 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศและราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด และกากถั่วเหลือง
เป็นต้น ทำให้ต้องพึ่งพิงการนำเข้าจากต่างประเทศ นอกจากนี้บริษัทยังมีข้อจำกัดในการจัดหาวัตถุดิบ
อาทิ มาตรการการกำหนดโควต้า มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1 โรงงาน
และอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2550 เท่ากับ 429,500 ตัน

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่นและควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่ คือบริษัท จีเอฟพีที จำกัด (มหาชน) เพียงแห่งเดียว
ดังนั้นจึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี
2550 มีกำลังการผลิตเท่ากับ 6,500 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจไก่ปู่ย่าพันธุ์

บริษัทนำเข้าไก่ปู่ย่าพันธุ์จากต่างประเทศ เพื่อผลิตลูกไก่พ่อแม่พันธุ์ โดยขายให้กับบริษัท
ฟาร์มกรุงไทย จำกัด ซึ่งเป็นบริษัทที่เกี่ยวข้องกัน โดยในปี 2550
บริษัทมีกำลังการผลิตลูกไก่พ่อแม่พันธุ์เท่ากับ 614,000 ตัว โดยมีฟาร์มเลี้ยงไก่ 4 ฟาร์ม
ซึ่งฟาร์มทั้งหมดตั้งอยู่ที่จังหวัดชลบุรี

ผลกระทบต่อสิ่งแวดล้อม

ธุรกิจฟาร์มเลี้ยงไก่ปู่ย่าพันธุ์ เพื่อผลิตลูกไก่พ่อแม่พันธุ์ ไม่มีผลกระทบต่อสิ่งแวดล้อมมากนัก
ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

  (4) งานที่ยังไม่ได้ส่งมอบ

  -ไม่มี-